Official Journal L 184 , 23/07/2003 P. 0035 - 0039



KOMISIJAS LēMUMS (2003. gada 17. jūlijs), ar ko groza Eiropas Parlamenta un Padomes Lēmumu Nr. 2119/98/EK un Lēmumu 2000/96/EK attiecībā uz tajos uzskaitītajām infekcijas slimībām un groza Lēmumu 2002/253/EK attiecībā uz infekcijas slimību gadījumu definīcijām (paziņots ar dokumenta numuru C(2003) 2301) (dokuments attiecas uz EEZ) (2003/534/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes Lēmumu Nr. 2119/98/EK (1998. gada 24. septembris) par epidemioloģiskās uzraudzības un infekcijas slimību kontroles tīkla izveidošanu Kopienā[1], jo īpaši tā 8. pantu un 3. panta a) un c) punktus, tā kā: (1) Lēmumā Nr. 2119/98/EK paredzēts Kopienas līmenī izveidot tīklu, kas vajadzīgs, lai veicinātu sadarbību un saskaņotību attiecībā uz noteiktu tajā lēmumā minēto infekcijas slimību kategoriju novēršanu un kontroli. Minētais lēmums jāattiecina uz slimībām, kuru ierosinātāji ir īpaši izstrādāti, lai to apzinātas izplatīšanas gadījumā paaugstinātu saslimstību un/vai mirstību. (2) Komisijas Lēmumā 2000/96/EK (1999. gada 22. decembris) par infekcijas slimībām, uz kurām pakāpeniski attiecinās Kopienas tīklu saskaņā ar Eiropas Parlamenta un Padomes Lēmumu Nr. 2119/98/EK2, uzskaitītas konkrētas infekcijas slimības, uz kurām attiecas epidemioloģiskā uzraudzība saskaņā ar Lēmumu Nr. 2119/98/EK izveidotajā Kopienas tīklā. (3) Komisijas Lēmums 2002/253/EK (2002. gada 19. marts), ar ko nosaka gadījumu definīcijas ziņošanai par infekcijas slimībām Kopienas tīklā saskaņā ar Eiropas Parlamenta un Padomes Lēmumu Nr. 2119/98/EK3, paredz gadījuma definīcijas Lēmumā 2000/96/EK uzskaitītajām infekcijas slimībām. (4) Ir lietderīgi, ka infekcijas slimības, kuru gadījuma definīcijas ir paredzētas Lēmumā 2002/253/EK, saskan ar Lēmumā 2000/96/EK uzskaitītajām infekcijas slimībām. (5) Apzinātas izplatīšanas gadījumā bakas var radīt nopietnus draudus sabiedrības veselībai. Tādēļ šī infekcijas slimība ir jāiekļauj Lēmuma 2000/96/EK I pielikumā. Baku gadījuma definīciju jāiekļauj Lēmumā 2002/253/EK. (6) Lai gan stingumkrampji nav cilvēku infekcijas slimība un Kopienā parādās tikai sporādiski, vakcinācijas programmu novērtēšana, kas pamatojas uz uzraudzību, var veicināt vakcinācijas politikas uzlabošanos. Tādēļ stingumkrampji ir jāiekļauj Lēmumā 2000/96/EK kā infekcijas slimība. Stingumkrampju gadījuma definīcija jau ir iekļauta Lēmumā 2002/253/EK. (7) Liesas sērgas apzināta izplatīšana Kopienā radītu nopietnu risku sabiedrības veselībai. Tādēļ šī slimība kā infekcijas slimība ir jāiekļauj Lēmumā 2000/96/EK. Liesas sērgas gadījuma definīcija jau ir iekļauta Lēmumā 2002/253/EK. (8) Botulisma pārnēsāšana neaprobežojas ar pārtikas izraisītu saindēšanos un tādēļ visas norādes uz šo slimības iegūšanas veidu jāsvītro. (9) Ir lietderīgi pārskatīt difterijas gadījuma definīciju Lēmumā 2002/253/EK, lai ņemtu vērā jaunākos zinātniskos datus. (10) Lēmumā 2000/96/EK ir noteikti kritēriji, saskaņā ar kuriem izvēlas konkrētās teritorijas infekcijas slimības, uz kurām attiecas epidemioloģiskā uzraudzība saskaņā ar Lēmumu Nr. 2119/98/EK izveidotajā Kopienas tīklā. Q drudzis un tularēmija apzinātas izplatīšanas gadījumā atbilstu šiem kritērijiem. Minētās slimības arī dabīgi parādās Eiropas Kopienā. Uz gadījuma definīcijām balstīta uzraudzība dotu papildu labumu. Tādēļ minētās infekcijas slimības ir jāiekļauj Lēmumā 2000/96/EK. Turklāt Q drudža un tularēmijas gadījuma definīcijas jāiekļauj Lēmumā 2002/253/EK. (11) Tādēļ attiecīgi jāgroza Lēmumi Nr. 2119/98/EK, Nr. 2000/96/EK un Nr. 2002/253/EK. (12) šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota ar Lēmuma Nr. 2119/98/EK 7. pantu, IR PIEŅĒMUSI ŠO LĒMUMU. 1. pants Lēmuma Nr. 2119/98/EK pielikumu groza saskaņā ar šā lēmuma I pielikumu. 2. pants Lēmuma 2000/96/EK I pielikums groza saskaņā ar šā lēmuma II pielikumu. 3. pants Lēmuma 2002/253/EK pielikumu groza saskaņā ar šā lēmuma III pielikumu. 4. pants Šis lēmums ir adresēts dalībvalstīm. Briselē, 2003. gada 17. jūlijā Komisijas vārdā - Komisijas loceklis David Byrne I PIELIKUMS Lēmuma 2119/98/EK pielikumā pēdējo ievilkumu aizstāj ar šādu ievilkumu: "- Citas slimības (trakumsērga, izsitumu tīfs, vīrusu hemorāģiskie drudži, malārija un jebkura cita vēl neklasificēta bīstama epidēmiska slimība, ieskaitot slimības, kuru ierosinātāji ir īpaši izstrādāti, lai apzinātas izplatīšanas gadījumā paaugstinātu saslimstību un/vai mirstību utt.)". II PIELIKUMS Lēmuma 2000/96/EK I pielikumu groza šādi. 1. Pielikuma 2.1. punktu papildina ar šādu tekstu: "Bakas Stingumkrampji". 2. Pielikuma 2.4. punktā pirms vārda "Botulisms" iekļauj vārdu "Liesas sērga". 3. Pielikuma 2.5.3. punktu groza šādi: a) aiz vārda "Ehinokokoze" iekļauj vārdu "Q drudzis"; b) pievieno vārdu "Tularēmija". III PIELIKUMS Lēmuma 2002/253/EK pielikuma sadaļu par gadījuma definīcijām groza šādi: 1. Virsrakstu "PĀRTIKAS IZRAISĪTS BOTULISMS" aizstāj ar virsrakstu "BOTULISMS". 2. Tekstu, kas attiecas uz "DIFTERIJU", aizstāj ar šādu: "DIFTERIJA Klīniskais apraksts Klīniskā aina ir līdzīga tai, kāda tā ir elpošanas orgānu difterijas gadījumā, t.i., augšējo elpošanas orgānu saslimšana, kam raksturīgi plēvjaini aplikumi uz mandelēm, rīkles galā vai degunā, kombinācijā ar iekaisušu kaklu un nedaudz paaugstinātu temperatūru, vai citas lokalizācijas difterijas gadījumā, t.i., slimība, kam raksturīgas ādas, konjunktīvas, ausu, dzimumorgānu vai cita veida čūlas. Diagnozes laboratoriskie kritēriji Difterijas toksīnu producējošu korinebaktēriju (parasti Corynebacterium diphtheriae vai C. ulcerans) izolēšana no klīniskajiem paraugiem. Gadījuma klasifikācija Varbūtējs: nav piemērojams Aizdomīgs: klīniskajam aprakstam atbilstošs gadījums Asimptomātiski pārnēsātāji: toksigēnu celmu asimptomātiski nēsātāji. Apstiprināts: klīniskajam aprakstam atbilstošs gadījums, kas ir laboratoriski apstiprināts, izolējot toksigēnu korinebaktēriju celmu, vai klīniskajam aprakstam atbilstošs gadījums, kurš ir epidemioloģiski saistīts ar laboratoriski apstiprinātu gadījumu. Jāatzīmē, ka jāziņo ir gan par elpošanas orgānu, gan citas lokalizācijas difterijas gadījumiem, kuros ir izolēti toksigēni celmi, kā arī par diagnosticētiem asimptomātiskiem toksigēno celmu nēsātājiem. Par netoksigēnu C. diphtheriae vai C. ulcerans izolēšanas gadījumiem nav jāziņo." 3. Aiz teksta par "PARALĪTISKO POLIOMIELĪTU" iekļauj šādu tekstu: "Q DRUDZIS Klīniskais apraksts Drudža slimība, kas saistīta ar drebuļiem, mialģiju, nelabumu un retrobulbārām galvassāpēm. Nopietni slimības gadījumi var būt saistīti ar akūtu hepatītu, pneimoniju, meningoencefalītu un abortu. Klīniskie laboratoriju rezultāti var ietvert paaugstinātus aknu fermentu rādītājus un normai neatbilstošus radioloģiskos rezultātus. Diagnozes laboratoriskie kritēriji - Coxiella burnetii izolēšana no klīniskajiem paraugiem, - specifisko antivielu veidošanās pierādīšana, - C. burnetii pierādīšana klīniskajos paraugos, nosakot antigēnu vai nukleīnskābi. Aizdomīgos gadījumos: vienots paaugstināts specifisko antivielu titrs. Gadījuma klasifikācija Varbūtējs: nav piemērojams. Aizdomīgs: klīniskajam aprakstam atbilstošs gadījums, kas atbilst aizdomīga gadījuma laboratoriskajiem kritērijiem vai kam ir epidemioloģiska saikne. Apstiprināts: laboratoriski apstiprināts gadījums, kas atbilst klīniskajam aprakstam vai kam ir epidemioloģiska saikne." 4. Aiz teksta par "ŠIGELOZI" iekļauj šādu tekstu: "BAKAS Klīniskais apraksts Slimība ar akūtu drudža sākšanos, kad temperatūra paaugstinās virs 38 °C, kam seko izsitumi vezikulu vai cietu pustulu veidā vienā un tajā pašā attīstības fāzē bez cita redzama iemesla un pārsvarā ar perifēru lokalizāciju. Atipiskās izpausmes var ietvert: - hemorāģiskus bojājumus, - līdzenus samtainus bojājumus, kas neatgādina tipiskas vezikulas un neprogresē par pustulām. Diagnozes laboratoriskie kritēriji Baku (Variola) vīrusa izolēšana no klīniskajiem paraugiem. Variola vīrusa DNS identifikācija klīniskajos paraugos ar polimerāzes ķēdes reakciju, kam seko sekvencēšana. Variola vīrusa identifikācija klīniskajos paraugos, izmantojot elektronmikroskopiju ar negatīvu kontrastkrāsu. Gadījuma klasifikācija Varbūtējs: klīniskajam aprakstam atbilstošs gadījums. Gadījums, kam ir atipiskas izpausmes un kam ir epidemioloģiska saikne ar apstiprinātu vai aizdomīgu gadījumu. Aizdomīgs: klīniskajam aprakstam atbilstošs gadījums, kurā vai nu ar elektronmikroskopiju vai ar polimerāzes ķēdes reakciju identificēts orthopox dzimtas vīruss vai kuram ir epidemioloģiska saikne ar citiem aizdomīgiem vai apstiprinātiem gadījumiem. Apstiprināts: attiecībā uz sākotnējo gadījumu - klīniskajam aprakstam atbilstošsgadījums, kas laboratoriski apstiprināts ar elektronmikroskopiju vai arpolimerāzes ķēdes reakciju, kurai seko sekvencēšana. Uzliesmojuma laikā - tas ir klīniskajam aprakstam atbilstošs gadījums ar epidemioloģisku saikni un, ja iespējams, ar laboratorijas apstiprinājumu, izmantojot elektronmikroskopiju vai polimerāzes ķēdes reakciju." 5. Aiz teksta par "TUBERKULOZI" iekļauj šādu tekstu: "TULARĒMIJA Klīniskais apraksts Klīniskā aina ir līdzīga tai, kāda tā ir kādas no tularēmijas formām gadījumā: - čūlaini glandulāra tularēmija (ādas čūlas ar reģionālu limfadenopātiju), - glandulāra tularēmija (reģionāla limfadenopātija bez čūlām), - acu glandulāra tularēmija (konjunktivīts ar preaurikulāru limfadenopātiju), - orofaringeāla tularēmija (stomatīts vai faringīts, vai tonsilīts un kakla limfadenopātija), - zarnu tularēmija (sāpes vēderā, vemšana un caureja), - plaušu tularēmija (primāra plaušu slimība), - tīfveida tularēmija (drudža slimība bez agrīniem lokāliem simptomiem un pazīmēm). Diagnozes laboratoriskie kritēriji - Francisella tularensis izolēšana no klīniskajiem paraugiem, - specifisko antivielu veidošanās pierādīšana. Aizdomīgā gadījumā: - vienots paaugstināts titrs, - F. tularensis pierādīšana klīniskajos paraugos imunofluorescencē. Gadījuma klasifikācija Varbūtējs: nav piemērojams Aizdomīgs: klīniskajam aprakstam atbilstošs gadījums, kas atbilst aizdomīga gadījuma laboratoriskajiem kritērijiem vai kam ir epidemioloģiska saikne. Apstiprināts: klīniskajam aprakstam atbilstošs gadījums, kas ir laboratoriski apstiprināts." [1] OV L 2--68, 3.10.1998., 1. lpp. 2 OV L 28, 3.2.2000., 50. lpp. 3 OV L 86, 3.4.2002., 44. lpp.